CELEX: 32007R0652
Language: fi
Date: 2007-06-08 00:00:00
Title: Komission asetus (EY) N:o 652/2007, annettu 8 päivänä kesäkuuta 2007 , tiettyjen tavaroiden luokittelusta yhdistettyyn nimikkeistöön

14.6.2007   
            
            
               FI
            
            
               Euroopan unionin virallinen lehti
            
            
               L 153/6
            
         
      KOMISSION ASETUS (EY) N:o 652/2007,
   annettu 8 päivänä kesäkuuta 2007,
   tiettyjen tavaroiden luokittelusta yhdistettyyn nimikkeistöön
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87 (1) ja erityisesti sen 9 artiklan 1 kohdan a alakohdan,
   sekä katsoo seuraavaa:
   
               (1)
            
            
               Asetuksen (ETY) N:o 2658/87 liitteenä olevan yhdistetyn nimikkeistön yhdenmukaisen soveltamisen varmistamiseksi on tarpeen antaa tämän asetuksen liitteessä esitettyjen tavaroiden luokittelua koskevia säännöksiä.
            
         
               (2)
            
            
               Asetuksessa (ETY) N:o 2658/87 vahvistetaan yhdistetyn nimikkeistön yleiset tulkintasäännöt. Näitä sääntöjä sovelletaan myös kaikkiin muihin nimikkeistöihin, jotka perustuvat kokonaan tai osittain yhdistettyyn nimikkeistöön taikka joissa siihen mahdollisesti lisätään alajakoja ja jotka vahvistetaan yhteisön erityissäännöksillä tavaroiden kauppaa koskevien tariffimääräysten tai muiden toimenpiteiden soveltamiseksi.
            
         
               (3)
            
            
               Mainittujen yleisten tulkintasääntöjen mukaan on tämän asetuksen liitteen taulukossa olevassa sarakkeessa 1 esitetyt tavarat luokiteltava sarakkeen 2 CN-koodeihin sarakkeesta 3 ilmenevin perustein.
            
         
               (4)
            
            
               On asianmukaista, että jäsenvaltioiden tulliviranomaisten tavaroiden luokittelusta yhdistettyyn nimikkeistöön antamiin sitoviin tariffitietoihin, jotka eivät ole tällä asetuksella vahvistettujen säännösten mukaisia, voi haltija edelleen vedota yhteisön tullikoodeksista 12 päivänä lokakuuta 1992 annetun neuvoston asetuksen (ETY) N:o 2913/92 (2) 12 artiklan 6 kohdan mukaisesti kolmen kuukauden ajan.
            
         
               (5)
            
            
               Tässä asetuksessa säädetyt toimenpiteet ovat tullikoodeksikomitean lausunnon mukaiset,
            
         ON ANTANUT TÄMÄN ASETUKSEN:
   1 artikla
   Liitteenä olevan taulukon 1 sarakkeessa esitetyt tavarat luokitellaan yhdistetyssä nimikkeistössä mainitun taulukon sarakkeen 2 CN-koodeihin.
   2 artikla
   Jäsenvaltioiden tulliviranomaisten antamiin sitoviin tariffitietoihin, jotka eivät ole tässä asetuksessa vahvistettujen säännösten mukaisia, voidaan vedota asetuksen (ETY) N:o 2913/92 12 artiklan 6 kohdan mukaisesti vielä kolmen kuukauden ajan.
   3 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 8 päivänä kesäkuuta 2007.
      
         
            Komission puolesta
         
         László KOVÁCS
         
         
            Komission jäsen
         
      
   
   
      (1)  EYVL L 256, 7.9.1987, s. 1. Asetus sellaisena kuin se on viimeksi muutettuna asetuksella (EY) N:o 580/2007 (EUVL L 138, 30.5.2007, s. 1).
   
      (2)  EYVL L 302, 19.10.1992, s. 1. Asetus sellaisena kuin se on viimeksi muutettuna asetuksella (EY) N:o 1791/2006 (EUVL L 363, 20.12.2006, s. 1).
   
      LIITE
      
                  Tavaran kuvaus
               
               
                  Luokittelu
                  (CN-koodi)
               
               
                  Perusteet
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Yksittäisen matkapuhelinmallin jäljitelmä.
                              Tuote on valmistettu pääasiassa muovista. Siinä ei ole elektronisia osia.
                              Sen koko, ulkonäkö ja paino ovat täysin samat kyseiseen aitoon puhelinmalliin verrattuna.
                              Se on varustettu näppäimillä, joiden tuntuma on sama kuin oikeita näppäimiä painettaessa.
                           
                        
               
                  3926 90 97
               
               
                  Luokittelu määräytyy yhdistetyn nimikkeistön 1 ja 6 yleisen tulkintasäännön määräysten ja CN-koodien 3926, 3926 90 ja 3926 90 97 nimiketekstien mukaisesti.
                  Rakenteensa vuoksi ja koska tuotteessa ei ole matkapuhelintoimintoja, sitä ei voida luokitella nimikkeeseen 8517.
                  Vaikka tuote on yksittäisen matkapuhelinmallin jäljitelmä (sama ulkonäkö) ja siinä on näppäimet, jotka tuntuvat samalta kuin aidon matkapuhelimen näppäimet, sillä ei ole muita kyseisen matkapuhelinmallin ominaisuuksia. Sen päätehtävänä on ainoastaan havainnollistaa, miltä kyseinen matkapuhelinmalli näyttää. Tämän vuoksi tuotetta ei voida luokitella nimikkeeseen 9023.
                  Tuote on luokiteltava perusainesosansa (muovi) mukaisesti.
               
            
                  
                              2.
                           
                           
                              ”Itsetäyttyväksi makuualustaksi” kutsuttu tavara, joka on tarkoitettu ulkokäyttöön ja jonka mitat ovat: pituus 185 cm, leveys 66 cm ja paksuus 3,8 cm.
                              Tavaran pinta on synteettikuiduista valmistettua tekstiilikangasta, jonka sisäpuoli on päällystetty muovilla. Sen sisällä on (noin 3,5 cm:n paksuinen) levy, joka on avosolupolyuretaanivaahtoa.
                              Tavaran ulkopinta lisää kitkaa kosketuksissa muihin tuotteisiin (esim. makuupussiin) ja se on kulutuksen- ja pistonkestävä sekä hylkii likaa ja kosteutta.
                              Siinä on venttiili, jonka ansiosta ilma kulkeutuu sisään, kun tavara avataan rullalta, ja ulos, kun se kääritään rullalle.
                           
                        
               
                  6306 40 00
               
               
                  Luokittelu määräytyy yhdistetyn nimikkeistön 1 ja 6 yleisen tulkintasäännön sekä CN-koodien 6306 ja 6306 40 00 nimiketekstien mukaan.
                  Tuote on leirintävaruste objektiivisten ominaisuuksiensa perusteella (kitkaominaisuus, likaahylkivyys ja kestävyys) ja koska se on tarkoitettu ulkokäyttöön.
                  Sitä ei voida luokitella 94 ryhmään, koska se on ilmapatja (ks. 94 ryhmän 1 huomautuksen a kohta).
                  Tuote luokitellaan alanimikkeeseen 6306 40 00 leirintävarusteena käytettävänä tekstiiliainetta olevana ilmapatjana.
               
            
                  
                              3.
                           
                           
                              Katamaraanityyppinen alus, joka on suunniteltu henkilökuljetukseen.
                              Sen pituus on noin 49 metriä ja huippunopeus 34 solmua tunnissa (noin 63 kilometriä tunnissa). Se voi kuljettaa enintään 600 matkustajaa.
                              Se on suunniteltu käytettäväksi joilla, jokisuilla tai rannikkovesillä. Se on kuitenkin rakennettu siten, että sillä voidaan ajaa myös avomerellä ilman matkustajia.
                              Sitä ei ole suunniteltu käytettäväksi matkustajien kuljetukseen yli 20 meripeninkulman (noin 37 kilometrin) päässä rannikosta.
                           
                        
               
                  8901 10 90
               
               
                  Luokittelu määräytyy yhdistetyn nimikkeistön 1 ja 6 yleisen tulkintasäännön sekä CN-koodien 8901, 8901 10 ja 8901 10 90 nimiketekstien mukaisesti.
                  Katamaraani on alus, joka on suunniteltu matkustajien kuljetukseen joilla, jokisuilla tai rannikkovesillä. Koska sitä ei ole rakennettu käytettäväksi matkustajien kuljetukseen tiettyä etäisyyttä kauempana rannikosta, se ei voi olla alus, joka soveltuu henkilökuljetukseen avomerellä. Tuotetta ei siis voida pitää ”merialuksena” (ks. 89 ryhmän lisähuomautus 1).
               
            
                  
                              4.
                           
                           
                              Pääasiassa muovista tehty jalkapallostadionin pienoismalli kuitulevyalustalla.
                              Siinä ei ole liikkuvia osia.
                           
                        
               
                  9503 00 95
               
               
                  Luokittelu määräytyy yhdistetyn nimikkeistön 1 ja 6 yleisen tulkintasäännön sekä CN-koodien 9503 00 ja 9503 00 95 nimiketekstien mukaisesti.
                  Tuotetta ei voida luokitella nimikkeeseen 9023, sillä sitä ei ole suunniteltu esittelyä varten.
                  Tuotetta ei voida luokitella sen valmistusaineen mukaan, koska se on nimikkeeseen 9503 kuuluva pienoismalli ajanvietetarkoituksiin. Tällaisissa malleissa ei tarvitse olla toimivia osia tai ne voivat olla tarkoitettuja ainoastaan näytteille tai katseltaviksi eikä niiden tarvitse olla leikkimistä varten suunniteltuja.